Diari Oficial de la Generalitat Valenciana


Sumari del DOGV 5781, del 10-06-2008 (2008/6325)

Informació pública de l'aprovació i adjudicació del Programa d'Actuació Integrada per al Desenvolupament de la Unitat d'Execució Número 6 del Pla General d'Ordenació Urbana.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   5781

Data del DOGV
:   10-06-2008

Secció del DOGV
:   V. ANUNCIS - C) ALTRES ASSUMPTES

Número del document
:   2008/6325


Data del document
:   29-01-2008

Organisme emissor
:   Ajuntament de Benicarló

Tipus de document
:   Informació Pública

Descriptors 

:   * Benicarló
    * licitació
    * pla d'urbanisme
    * administració local
    * contracte d'obres
    * obres públiques

Informació pública de l'aprovació i adjudicació del Programa d'Actuació Integrada per al Desenvolupament de la Unitat d'Execució Número 6 del Pla General d'Ordenació Urbana. [2008/6325]  
La corporació municipal, en la sessió plenària que va tenir lloc el dia 27 de desembre de 2007, amb caràcter ordinari i en primera convocatòria, va adoptar entre altres el següent acord:  
Primer. Estimar les al·legacions formulades a l'alternativa tècnica del Programa d'Actuació integrada per al Desenvolupament de la Unitat d'Execució Número 6 del Pla General d'Ordenació Urbana, presentada per la mercantil ZYSSA Benicarló, SL, pels fonaments exposats per l'arquitecte municipal en el seu informe de data 2 d'octubre de 2007.  
Segon. Aprovar la proposta del Programa d'Actuació Integrada per al Desenvolupament de la Unitat d'Execució Número 6 del Pla General d'Ordenació Urbana, presentada en data 8 de gener de 2007 (registre d'entrada núm. 312), per Pascual Lloret Teruel, en representació de la mercantil ZYSSA Benicarló, SL, l'alternativa tècnica de la qual conté la memòria, el pla de reforma interior i el projecte d'urbanització, amb la introducció de les modificacions resultants dels informes emesos per l'arquitecte municipal en data 2 d'octubre de 2007, pel que fa al pla de reforma interior, pel tècnic municipal de medi ambient data 10 de setembre de 2007 i l'enginyera tècnica d'obres públiques i l'enginyer tècnic municipals en data 1 d'octubre de 2007, pel que fa al projecte d'urbanització, i, pel que fa a la proposta juridicoeconòmica, amb els condicionaments proposats per l'arquitecte municipal en el seu informe de data 15 de novembre de 2007.  
Tercer. Adjudicar la condició d'agent urbanitzador per a la gestió indirecta del Programa d'Actuació Integrada per al Desenvolupament de la Unitat d'Execució Número 6 del Pla General d'Ordenació Urbana, a la mercantil ZYSSA Benicarló, SL, amb CIF W51416448.  
Quart. Requerir a ZYSSA Benicarló, SL, perquè, amb anterioritat a la formalització del contracte, acredite la constitució de la garantia definitiva, en la forma i quantia que s'estableixen en les bases reguladores del programa, d'acord amb el previst en l'article 138 de la LUV.  
Cinquè. Traslladar aquest acord a la conselleria competent en urbanisme i ordenar la seua publicació en el Butlletí Oficial de la Província de Castelló, a l'efecte de la seua entrada en vigor (art. 104 LUV).  
Sisè. Ordenar la inserció d'un anunci per donar compte de l'adopció del present acord al tauler d'anuncis de l'Ajuntament, en el Diari Oficial de la Unió Europea i en el Diari Oficial de la Comunitat Valenciana.  
Setè. Notificar el present acord a les persones interessades, indicant-los que contra aquest acte, que posa fi a la via administrativa, poden interposar un recurs potestatiu de reposició davant l'òrgan que el dictà en el termini d'un mes (articles 52 de la Llei 7/1985, de Bases del Règim Local, i 107 i següents de la Llei 30/1992, de Règim Jurídic de les Administracions Públiques i del Procediment Administratiu Comú) o un recurs contenciós administratiu davant la sala d'aquesta jurisdicció del Tribunal Superior de Justícia de la Comunitat Valenciana, en el termini de dos mesos (articles 10, 45 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa). Els citats terminis es computaran des de l'endemà de la notificació. Tot això sense perjudici que puguen interposar qualsevol altre recurs que estimen procedent.»  
Benicarló, 29 de gener de 2008.- El tinent d'alcalde delegat de l'Àrea d'Urbanisme: Antonio Cuenca Caballero.